July 1, 2022

To: Tswv Vam Xiong President of Xiong United

From: Pabthan NtxoovPov Xyooj, (President of Xiong Council of Wisconsin)

Re. Pab kho peb rooj plaub

Nyob zoo Pabthan Tswv Vam, Kuv yog Pabthan Ntxoov Pov Xyooj tus sawv cev rau hauv peb tsev Xeem Xyooj rau hauv18 xeem of Wisconsin. Kuv nrog rau Advisor NtxoovPos Xyooj wb sau tsab ntawv no rau koj. Koj yog peb tsev Xeem Xyooj tus Tuam Thawj tua peb thoob plaws USA no. Wb tau nrog koj tham txog ntawm peb tsev kwv tij nyob Wisconsin rooj plaub uas wb tau tha Nyab Kuam lub 12/14/2019. Peb muaj 8 tus advisors tsis txaus siab rau wb. Lawv tau sau ib tsab ntawv ncaws kuv tawm li kuv xa rau koj. Lawv tseem sau ntawv mus rau Pabthan Koom Hauv 18 Xeem nyob lav Wisconsin no tias lawv ncaws kuv tawm lawm thiab. Qhov lawv ua no tsis raug txoj cai Koom Haum nyob peb txoj cai BY- LAW. Lawv yog cov advisors uas kuv appointed los pab kuv sab laj xwb lawv tsis muaj power yuav ua tau li no. Kuv kom Koom Haum 18 hu lawv tuaj peb muab sib kho kom peb kwv tij txhob muaj kev sib tub siab los lawv tsis kam tuaj.

Kuv nrog rau Advisor NtxoovPos wb xav qhov lawv ua zaum no ces wb yeej chim thiab yuav ua kom phim lawv. Tabsis twb tseem tshuav koj, wb xav kom koj ua tus hlob nrog muab tswv yim los kho kom peb sib haum xeeb. Yog koj tsis los kho ces wb yuav tau tiv thaiv wb thiab. Thaum wb tiv thaiv wb lawm, lawv muaj tej tus yuav muaj teeb meem rau lawv lub neeg lawm yav tom ntej. Wb tseem hlub txog lawv thiab peb tsev neeg. Wb thiaj muab tsab ntawv no sau tuaj rau koj. Koj pab muab kho kom sawv daws ho txhob muaj teeb meem txog qhov yuav ua plaub rau nram court Asmeskas. Thiab kom 17 xeem sab tod thiaj tsis luag peb.

Koj pab muab kho kom sai li sai tau. Rooj plaub no twb los tau ntev lawm, yog tuav sij hawm ces yuav muaj plaub loj. Thov koj pab qhia rau wb sai li sai tau. Wb tsis muaj sij hawm tos ntev lawm. Vam thiab cia siab tias koj yuav nkag siab zoo. Ua tsaug ntau.

Pabthan NtxoovPov Xyooj